31. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 109 της 28 Ιαν./9 Φεβρ. 1977 (ΦΕΚ Α΄ 37) (Διόρθ. Ημαρτ. εν ΦΕΚ Α΄ 98 της 6  Απρ. 1977) Περί μετονομασίας τακτικής έδρας της Φιλοσοφικής Σχολής του Πανεπιστημίου Αθηνών. Άρθρον μόνον.-Η παρά τη Φιλοσοφική Σχολή του Πανεπιστημίου Αθηνών υφισταμένη κενή τακτική έδρα της Μεσαιωνικής και Νεωτέρας Ελληνικής Φιλολογίας, ιδρυθείσα δια του από 286/7.7.1946 Β.Δ/τος, μετονομάζεται εις τακτικήν έδραν «Α΄ Νέας Ελληνικής Φιλολογίας άνευ μεταβολής του παρ’ αυτή προβλεπομένου πάσης φύσεως προσωπικού», το δε περιεχόμενον ταύτης ορίζεται ως ακολούθως: α)έρευνα, μελέτη και ερμηνεία κειμένων της δημώδους Μεσαιωνικής λογοτεχνίας β) έρευνα, μελέτη και ερμηνεία κειμένων μέχρι του τέλους περίπου του ΙΗ΄ αιώνος μεταβυζαντινής λογοτεχνίας, γ) έρευνα, μελέτη και ερμηνεία κειμένων των Ελλήνων λογίων των υπηρετησάντων καθ’ οιονδήποτε τρόπον την Ελληνικήν Παιδείαν καθόλου και δ) επιστημονική μεθοδολογία της Νέας Ελληνικής Φιλολογίας. 